**Eiropas Savienības kohēzijas politikas programmas 2021.–2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti”**

**4.2.4.1. pasākuma “Atbalsts nozaru vajadzībās balstītai pieaugušo izglītībai” otrās** **projektu iesniegumu atlases kārtas** **(turpmāk – pasākums) nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2025. gada 1. jūlija noteikumi Nr. 404 “Eiropas Savienības kohēzijas politikas programmas 2021.–2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma “Atbalsts nozaru vajadzībās balstītai pieaugušo izglītībai” otrās kārtas īstenošanas noteikumi” (turpmāk – SAM MK noteikumi) |
| Finanšu nosacījumi | **Pasākumam kopējais pieejamais attiecināmais finansējums** ir ne mazāk kā 6 066 027,00 *euro*, ko veido:* publiskais finansējums 5 762 726,00 *euro* apmērā (tai skaitā Eiropas Sociālā fonda Plus (turpmāk – ESF+) finansējums – 4 898 317,00 *euro* un valsts budžeta līdzfinansējums – 864 409,00 *euro*),
* privātais finansējums ne mazāk kā 303 301,00 *euro* apmērā.

Pasākuma ietvaros **vienam projekta iesniegumam minimālais finansējums** ir 1 213 205,00 *euro*, ko veido:* publiskais finansējums 1 152 545,00 *euro* apmērā(tai skaitā ESF+ finansējums 979 663,00 *euro* un valsts budžeta finansējums 172 882,00 *euro*),
* privātais finansējums ne mazāk kā 60 660,00 *euro* apmērā.

Savukārt **viena projekta iesnieguma maksimāli pieļaujamais finansējuma apmērs** ir 2 022 009,00 *euro*, ko veido:* publiskais finansējums 1 920 909,00 *euro* apmērā (tai skaitā ESF+ finansējums 1 632 773,00 *euro* un valsts budžeta finansējums 288 136,00 *euro*),
* privātais finansējums ne mazāk kā 101 100,00 *euro* apmērā.

Pasākuma ietvaros maksimālā **publiskā finansējuma intensitāte** no projekta kopējā attiecināmā finansējuma ir 95 %, ko veido:* ESF+ finansējums 85 % apmērā,
* valsts budžeta finansējums 15 % apmērā. Minimālā privātā līdzfinansējuma intensitāte ir 5 %.
 |
| Komercdarbības atbalsta veidi | Eiropas Komisijas 2023. gada 13. decembra Regulu (ES) [2023/283](https://eur-lex.europa.eu/legal-content/LV/TXT/?uri=CELEX%3A32013R1407)1 par Līguma par ES darbību 107. un 108. panta piemērošanu de minimis atbalstam |
| Projekta īstenošanas termiņš | Saskaņā ar noslēgto līgumu par projekta īstenošanu, bet ne ilgāk kā līdz 2029. gada 30. novembrim |
| Projektu iesniegumu atlases īstenošanas veids | Atklāta projektu iesniegumu atlase  |
| Projekta iesnieguma iesniegšanas termiņš | No 2025. gada 16. septembra | līdz 2025. gada 18. decembrim |

1. Prasības projekta iesniedzējam un sadarbības partnerim
2. [Pasākuma otrās kārtas ietvaros projekta iesniedzējs ir Latvijas Republikas Uzņēmumu reģistra biedrību un nodibinājumu reģistrā reģistrēta biedrība vai nodibinājums, kas apvieno Latvijas Republikā reģistrētus nozares komersantus, kuru kopējais Latvijā reģistrēto dalībnieku un to biedru (sīko (mikro), mazo un vidējo, lielo komersantu) apgrozījums pēdējā noslēgtajā pārskata gadā pārsniedz 300 miljonus *euro*.](http://likumi.lv/doc.php?id=259739)
3. Projekta iesniedzējs īsteno projektu sadarbībā ar šādiem sadarbības partneriem:
	1. ar prasmju fonda koncepta izstrādē un īstenošanā iesaistīto nozares ministriju vai Ekonomikas ministriju;
	2. ar Latvijas Republikas Uzņēmumu reģistra biedrību un nodibinājumu reģistrā reģistrētu biedrību vai nodibinājumu, kas pārstāv un īsteno darba ņēmēju darba, ekonomiskās, sociālās un profesionālās tiesības un intereses nozaru un starpnozaru līmenī un kas darbojas saskaņā ar Arodbiedrību likumu.
4. Projektā kā sadarbības partnerus, ja nepieciešams, var iesaistīt arī citas Latvijas Republikas Uzņēmumu reģistra biedrību un nodibinājumu reģistrā reģistrētas biedrības vai nodibinājumus, kas apvieno vienas nozares Latvijas Republikā reģistrētus komersantus.
5. Projektu iesniegumu noformēšanas un iesniegšanas kārtība
6. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
	1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
7. Projektu portālā aizpilda projekta iesnieguma datu laukus un pievieno šādus dokumentus (ja kāds no zemāk minētajiem dokumentiem pieejams publiski pieejamā tīmekļvietnē, attiecīgajā projekta iesnieguma datu laukā norāda tīmekļvietnes adresi vai, ja kāds no iesniedzamiem dokumentiem Projektu portālā ir iesniegts cita projekta ietvaros, norāda projekta numuru):
	1. prasmju fonda konceptuālo aprakstu atbilstoši SAM MK noteikumu 21.1. apakšpunktam un 1. pielikumam – latviešu valodā un angļu valodā *(atbilstoši atlases nolikuma pielikumā norādītajai dokumenta veidnei – pielikums Nr. 2)*;
	2. projekta iesniedzēja, SAM MK noteikumu 16. punktā minētā sadarbības partnera (ja attiecināms) un SAM MK noteikumu 15.1. apakšpunktā minētā sadarbības partnera noslēgto līdzdarbības līgumu(-s) par pārvaldes uzdevuma īstenošanu, kas saistīts ar sociālajā dialogā balstītu sistēmas nozares cilvēkresursu konkurētspējas attīstību ātrai un efektīvai darbaspēka pielāgošanai tautsaimniecības vajadzībām atbilstoši SAM MK noteikumu 21.2. apakšpunktam;
	3. projekta iesniedzēja dalībnieku un to biedru (ja attiecināms) sarakstu, norādot komersantu nosaukumu un reģistrācijas numuru saskaņā ar SAM MK noteikumu 21.4. apakšpunktu *(atbilstoši atlases nolikuma pielikumā norādītajai dokumenta veidnei – pielikums Nr. 3)*;
	4. prasmju fonda konceptuālajā aprakstā norādīto komersantu sarakstu, norādot komersantu nosaukumu un reģistrācijas numuru saskaņā ar SAM MK noteikumu 21.5. apakšpunktu *(atbilstoši atlases nolikuma pielikumā norādītajai dokumenta veidnei – pielikums Nr. 4)*;
	5. prasmju fonda konceptuālajā aprakstā norādīto komersantu apliecinājumu par dalību projektā atbilstoši SAM MK noteikumu 21.5. apakšpunktam un privātā līdzfinansējuma pieejamību projekta īstenošanai atbilstoši SAM MK noteikumu 21.6. apakšpunktam un 2. pielikumam, kas ir pietiekams vismaz SAM MK noteikumu 9. punktā norādītā minimālā privātā līdzfinansējuma nodrošināšanai, kā arī faktiskā finansējuma pieejamību apliecinošus dokumentus un finansējuma apjomu. Apliecinājumā norādītais finansējums atbilst projekta iesnieguma budžetam un tajā norādītajam publiskā un privātā finansējuma apjomam projekta īstenošana (ja attiecināms) *(atbilstoši atlases nolikuma pielikumā norādītajai dokumenta veidnei – pielikums Nr. 5).*
	6. projekta iesniedzēja apliecinājumu (tajā skaitā projekta iesniedzējs apliecina privātā līdzfinansējuma pieejamību projekta īstenošanai atbilstoši SAM MK noteikumu 21.6. apakšpunktam un 2. pielikumam, kas ir pietiekams vismaz SAM MK noteikumu 9. punktā norādītā minimālā privātā līdzfinansējuma nodrošināšanai, kā arī faktiskā finansējuma pieejamību apliecinošus dokumentus un finansējuma apjomu. Apliecinājumā norādītais finansējums atbilst projekta iesnieguma budžetam un tajā norādītajam publiskā un privātā finansējuma apjomam projekta īstenošana; apliecina, ka neplāno saņemt atbalstu SAM MK noteikumu 26. punktā noteiktajām nozarēm un darbībām (ja attiecināms)) *(atbilstoši atlases nolikuma pielikumā norādītajai dokumenta veidnei – pielikums Nr. 6)*;
	7. sadarbības partnera(-u) apliecinājumu par dalību projektā (tai skaitā sadarbības partneris, apliecina, ka neplāno saņemt atbalstu SAM MK noteikumu 26. punktā noteiktajām nozarēm un darbībām (ja attiecināms); apliecina, ka darbojas saskaņā ar Arodbiedrību likumu un sadarbosies projekta īstenošanā atbilstoši Arodbiedrību likuma 12. un 15. panta nosacījumiem (ja attiecināms)) *(atbilstoši atlases nolikuma pielikumā norādītajai dokumenta veidnei – pielikums Nr. 7)*;
	8. iesniegumu *de minimis* atbalsta piešķiršanai (ja attiecināms) (*atbilstoši atlases nolikuma pielikumā norādītajai dokumenta veidnei – pielikums Nr. 8*).
	9. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošos dokumentus, t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, noslēgtiem nodomu protokoliem vai līgumiem (ja attiecināms), u.c. informāciju).
8. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
9. Lai kvalitatīvi aizpildītu projekta iesniegumu, izmanto Projektu portālā ietvertos skaidrojumus projekta iesnieguma aizpildīšanai*.*
10. Izmaksu plānošanā jāņem vērā:
	1. [Finanšu ministrijas vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027. gada plānošanas periodā”](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda);
	2. [Finanšu ministrijas vadlīnijas Nr. 4.1. “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027. gadam īstenošanai”](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-1-km-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai);
	3. [Finanšu ministrijas vadlīnijas Nr. 4.2. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai”;](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai)
	4. [Ministru kabineta 2010. gada 12. oktobra noteikumiem Nr. 969 “Kārtība, kādā atlīdzināmi ar komandējumiem saistītie izdevumi”.](https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi)
11. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
12. Projekta iesniegumā summas norāda *euro* ar precizitāti līdz diviem cipariem aiz komata.
13. **Projekta iesniegumu iesniedz līdz projektu iesniegumu iesniegšanas termiņa beigu datumam**.
14. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Centrālā finanšu un līgumu aģentūra (turpmāk – aģentūra) par to informē projekta iesniedzēju.
15. Projekta iesniedzējam pēc projekta iesnieguma iesniegšanas aģentūra, tiek nosūtīta KPVIS automātiski sagatavota elektroniskā pasta vēstule par projekta iesnieguma iesniegšanu.
16. Projektu iesniegumu vērtēšanas kārtība
17. Projektu iesniegumu vērtēšanai aģentūra ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[1]](#footnote-2) 61. pantā noteikto.
18. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
19. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz aģentūras lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
20. Vērtēšanas komisija pēc projektu iesniegumu iesniegšanas termiņa beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (*1. pielikums*) un Projektu portālā aizpildot projekta iesnieguma vērtēšanas veidlapu.
21. Pirms šī nolikuma 17. punktā noteiktās vērtēšanas uzsākšanas komisija pārbauda projekta iesniedzēja un sadarbības partneru un ar tiem saistīto fizisko personu[[2]](#footnote-3) atbilstību Likuma 22. un 26. pantā noteiktajiem izslēgšanas noteikumiem, ievērojot MK noteikumos Nr. 408[[3]](#footnote-4) noteikto kārtību, un veic projekta iesniedzēja un sadarbības partneru un ar tiem saistīto fizisko personu[[4]](#footnote-5) pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 34.2. punktā noteiktajā lēmumā iekļauj nosacījumu izslēgt attiecīgo sadarbības partneri no dalības projektā.
22. Projekta iesniedzēja un/vai sadarbības partnera atbilstību mikro, mazā un vidējā uzņēmuma (MVU), viena vienota uzņēmuma (VVU) un grūtībās nonākuša uzņēmuma (GNU) statusam vērtē atbilstoši aģentūras informatīvajam materiālam par mikro, mazā un vidējā uzņēmuma, viena vienota uzņēmuma un grūtībās nonākuša uzņēmuma statusa noteikšanu, kas pieejams <https://www.cfla.gov.lv/lv/mvk-gnu-un-vvu>.
23. Katra projekta iesnieguma ietvaros, SAM MK noteikumu 1. pielikumā minētā prasmju fonda konceptuālā apraksta kvalitātes un atbilstības vērtējumu (turpmāk – ekspertīze) atbilstoši nolikuma 1. pielikumā ietvertajiem kvalitātes kritērijiem Nr. 4.2., Nr. 4.3., Nr. 4.4., Nr. 4.5. un Nr. 4.6., vērtē vismaz divi ārvalstu eksperti cilvēkresursu attīstības jautājumos, kurus nodrošina aģentūra, ievērojot SAM MK noteikumu 22. punktā noteikto.
24. Ekspertīzes nodrošināšanai nepieciešamo SAM MK noteikumu un nolikuma 1. pielikumā ietverto kvalitātes kritēriju Nr. 4.2., Nr. 4.3., Nr. 4.4., Nr. 4.5., Nr. 4.6. un to piemērošanas skaidrojuma tulkojumu angļu valodā nodrošina Izglītības un zinātnes ministrija.
25. Ekspertīzes veikšanai nepieciešamo ekspertu atlasi un komunikāciju ar atlasītajiem ekspertiem veic aģentūra atbilstoši projektu iesniegumu vērtēšanai nepieciešamo ekspertu atlases un sadarbības ar ekspertiem kārtībai (*9. pielikums*).
26. Ekspertīzes veic ne mazāk kā divi ārvalstu eksperti cilvēkresursu attīstības jautājumos, kuri atbilst SAM MK noteikumu 22. punktā minētajām prasībām. Viens eksperts var veikt vairāku projektu vērtēšanu.
27. Eksperts vērtējumu sniedz, vērtējot prasmju fonda konceptuālā apraksta (atbilstoši SAM MK noteikumu 1. pielikumam) atbilstību nolikuma 1. pielikumā ietvertajiem kvalitātes kritērijiem Nr. 4.2., Nr. 4.3., Nr. 4.4., Nr. 4.5. un Nr. 4.6. un Projektu portālā aizpildot vērtēšanas veidlapu.
28. Ekspertīzes atzinumus sniedz divās kārtās, nodrošinot ekspertu neatkarīgus individuālos ekspertīzes atzinumus un ekspertu konsolidēto ekspertīzes atzinumu, kas balstīts uz individuālas ekspertīzes atzinumiem.
29. Ja eksperti nespēj vienoties par ekspertu konsolidēto ekspertīzes atzinumu, tiek pieaicināts trešais eksperts. Atlasītajam trešajam ekspertam ir jāatbilst SAM MK noteikumu 22. punktā noteiktajām prasībām. Trešais eksperts vispirms neatkarīgi un neiepazīstoties ar iepriekšējiem vērtējumiem veic projekta ekspertīzi, sniedz savu individuālo ekspertīzes atzinumu un tikai pēc tam veido ekspertu konsolidēto ekspertīzes atzinumu.
30. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos un izslēdzošos kvalitātes kritērijus, kuros noteikts minimālais punktu skaits šādā secībā:
	1. neprecizējamo specifisko atbilstības kritēriju Nr. 3.1. *(vērtē aģentūras un* *atbildīgās iestādes pārstāvji)*. Projekta iesniegumam, kurš saņem vērtējumu “Nē” neprecizējamā kritērijā Nr. 3.1., vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu;
	2. izslēdzošo kvalitātes kritēriju Nr. 4.1. (*vērtē aģentūras pārstāvji)*. Ja projekta iesniegums neatbilst kvalitātes kritērijiem Nr. 4.1. (*t.i., nesasniedz kvalitātes kritērijā noteikto minimālo punktu skaitu*, tā vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu.
	3. izslēdzošos kvalitātes kritērijus Nr. 4.2., Nr. 4.3., Nr. 4.4., Nr. 4.5. un Nr. 4.6. (*vērtē ārējie eksperti atbilstoši nolikuma 19. punktā minētās ekspertīzes ietvaros*). Ja projekta iesniegums neatbilst kādam no kvalitātes kritērijiem Nr. 4.2., Nr. 4.3., Nr. 4.4., Nr. 4.5. vai Nr. 4.6. (*t.i., nesasniedz kvalitātes kritērijā noteikto minimālo punktu skaitu, t.sk., projektu iesniegumi, kuri nolikuma 24. vai 25. punktā noteiktajā ekspertu konsolidētajā atzinumā nesaņem minimālo punktu skaitu kādā no kvalitātes kritērijiem Nr. 4.2., Nr. 4.3., Nr. 4.4., Nr. 4.5. un Nr. 4.6.)*, tā vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu.
31. Ja projektu iesniegumos pieprasītais finansējums ir pietiekams visu projektu īstenošanai, tad vērtēšanas komisija nevērtē 29.1. punktā noteikto projektu iesniegumu sarindošanas prioritāro secību, t.i., nevērtē kvalitātes kritērijus Nr. 4.7., Nr. 4.8. un Nr. 4.9., bet vērtē tikai izslēdzošos kvalitātes kritērijus Nr. 4.1., Nr. 4.2., Nr. 4.3., Nr. 4.5. un Nr. 4.6., kuriem noteikts minimālais sasniedzamais punktu skaits.
32. Ja projektu iesniegumos pieprasītais finansējums ir lielāks nekā pasākumā pieejamais finansējums, pēc projektu iesniegumu izvērtēšanas atbilstoši nolikuma 27. punktā noteiktajam, vērtēšanas komisija vērtēšanu turpina šādā kārtībā, lai projektu iesniegumus sarindotu prioritārā secībā un noteiktu, kuru projektu īstenošanai finansējums ir pietiekams:
	1. projekta iesniegumus, kuri kvalitātes kritērijos Nr. 4.1., Nr. 4.2., Nr. 4.3., Nr. 4.4., Nr. 4.5. un Nr. 4.6. saņēmuši vismaz minimālo punktu skaitu, vērtē kvalitātes kritērijus Nr. 4.7., Nr. 4.8. un Nr. 4.9*. (vērtē aģentūras un atbildīgās iestādes pārstāvji)*;
	2. pēc visu kvalitātes kritēriju izvērtēšanas atbilstoši nolikuma ‎29.1. apakšpunktā noteiktajam, projektu iesniegumus sarindo prioritārā secībā atbilstošās projektu kopas ietvaros, ņemot vērā kvalitātes kritērijos piešķirto svērto punktu skaitu. Kopējais kvalitātes kritērijos piešķirto svērto punktu skaits tiek aprēķināts, izmantojot šādu formulu:

**Kk** = K1×0,05 + K2×0,15 + K3×0,30 + K4×0,20+ K5×0,15 + K6×0,08 + K7×0,03 + K8×0,02 + K9×0,02,**kur**:

|  |  |
| --- | --- |
| Kk– | kopējais svērtais projekta iesniegumam piešķirto punktu skaits |
| K1 – | punktu skaits kvalitātes kritērijā Nr. 4.1. |
| K2 – | punktu skaits kvalitātes kritērijā Nr. 4.2. |
| K3 – | punktu skaits kvalitātes kritērijā Nr. 4.3. |
| K4 – | punktu skaits kvalitātes kritērijā Nr. 4.4. |
| K5 – | punktu skaits kvalitātes kritērijā Nr. 4.5. |
| K6 – | punktu skaits kvalitātes kritērijā Nr. 4.6. |
| K7 – | punktu skaits kvalitātes kritērijā Nr. 4.7. |
| K8 – | punktu skaits kvalitātes kritērijā Nr. 4.8. |
| K9 – | punktu skaits kvalitātes kritērijā Nr. 4.9. |

* 1. ja vairākiem projektu iesniegumiem kopējais kvalitātes kritērijos piešķirto svērto punktu skaits ir vienāds, tad prioritāri atbalstāms projekta iesniegums, kas kvalitātes kritērijā Nr. 4.8. ir saņēmis augstāku svērto punktu skaitu;
	2. ja arī pēc kvalitātes kritērija Nr. 4.8. vērtējuma vairāku projektu iesniegumu kopējais svērtais punktu skaits ir vienāds, tiek ņemts vērā un prioritāri atbalstāms projekta iesniegums, kas kvalitātes kritērijā Nr. 4.3. ir saņēmis lielāku svērto punktu skaitu;
	3. ja arī pēc kvalitātes kritērijā Nr. 4.3. vērtējuma vairāku projektu iesniegumu kopējais svērtais punktu skaits ir vienāds, tiek ņemts vērā un prioritāri atbalstāms projekta iesniegums, kas kvalitātes kritērijā Nr. 4.4. ir saņēmis augstāku svērto punktu skaitu.
1. Projektu iesniegumus, kuriem pēc nolikuma 27., 28. un 29. punktā minētās vērtēšanas un prioritārās secības sarindošanas potenciāli nav pieejams finansējums projekta īstenošanai, vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu.
2. Projektu iesniegumus, kuriem pēc nolikuma 27., 28. un 29. punktā minētās vērtēšanas un prioritārās secības sarindošanas potenciāli ir pieejams finansējums projekta īstenošanai vai pieprasītais finansējums nav lielāks par pasākuma pieejamo finansējumu, vērtēšanu turpina šādā secībā:
	1. vienotie kritēriji Nr. 1.1., Nr. 1.2., Nr. 1.3., Nr. 1.4., Nr. 1.5., Nr. 1.6., Nr. 1.7., Nr. 1.8. *(vērtē aģentūras un atbildīgās iestādes pārstāvji)*;
	2. vienoto izvēles kritēriju Nr. 2.1., Nr. 2.2., Nr. 2.3., Nr. 2.4., Nr. 2.5. un Nr. 2.6. *(vērtē aģentūras un atbildīgās iestādes pārstāvji)*.
3. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
4. Pēc precizētā projekta iesnieguma saņemšanas aģentūrā komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
5. Lēmuma pieņemšanas un paziņošanas kārtība
6. Aģentūra, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
7. Lēmumu aģentūra pieņem 3 mēnešu laikā pēc projektu iesniegumu iesniegšanas termiņa beigu datuma.
8. Pirms nolikuma 34.1. apakšpunktā noteiktā lēmuma pieņemšanas vai 40.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja, sadarbības partneru un ar tiem saistīto fizisko personu atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[5]](#footnote-6) noteikto kārtību, un veic projekta iesniedzēja, sadarbības partneru un ar tiem saistīto fizisko personu pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 40.1. apakšpunktā noteiktā atzinuma izdošanas projekta iesniedzējs vai sadarbības partneris, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 32. punktā noteiktā atzinuma.
9. Lēmumu par projekta iesnieguma apstiprināšanu aģentūra pieņem, ja tiek izpildīti visi turpmāk minētie nosacījumi:
	1. uz projekta iesniedzēju, sadarbības partneriem un ar tiem saistītajām fiziskajām personām nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam, sadarbības partneriem un ar tiem saistītajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. pasākuma atlases ietvaros ir pieejams finansējums projekta īstenošanai.
10. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt aģentūras noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
11. Lēmumu par projekta iesnieguma noraidīšanu aģentūra pieņem, ja iestājas vismaz viens no nosacījumiem:
	1. uz projekta iesniedzēju vai ar to saistīto fizisko personu attiecas vismaz viens no Likuma 22. pantā minētajiem izslēgšanas noteikumiem;
	2. attiecībā uz projekta iesniedzēju vai ar to saistīto fizisko personu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
	4. pasākuma atlases ietvaros nav pieejams finansējums projekta īstenošanai;
	5. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai aģentūra pieņemtu tam labvēlīgu lēmumu.
12. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, aģentūra izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
13. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi aģentūra sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procesu.
14. Lēmumus par projektu iesniegumu apstiprināšanu, apstiprināšanu ar nosacījumu un noraidīšanu aģentūra paziņo vienlaicīgi vai katram projekta iesniedzējam atsevišķi, negaidot visu projektu iesniegumu vērtēšanas rezultātus, izņemot gadījumos, kad projektu iesniegumos pieprasītais finansējums ir lielāks nekā pasākumā pieejamais finansējums un vērtēšanas komisija nav pabeigusi projektu iesniegumu sarindošanu prioritārā secībā.
15. Aģentūrai ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 28. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Aģentūra projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs aģentūras norādītajā termiņā ir apliecinājis gatavību īstenot projektu, aģentūra atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
16. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 34. punktā noteiktie lēmumi un 40. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu daļējā apmērā no projekta iesniegumā pieprasītā finansējuma, aģentūra šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, taču nesamazinot projekta darbību tvērumu un sasniedzamo rādītāju vērtības.
	1. Ja projekta iesniedzējs aģentūras norādītajā termiņā ir apliecinājis gatavību īstenot projektu par samazinātu finansējumu un aģentūra ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, aģentūra pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu.
	2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
17. Informāciju par apstiprinātajiem projektu iesniegumiem publicē tīmekļa vietnē <https://www.cfla.gov.lv/lv/4-2-4-1-k-2>.
18. Papildu informācija
19. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/4-2-4-1-k-2> norādītās kontaktpersonas elektroniskā pasta adresi vai pasts@cfla.gov.lv vai
	2. vērsties aģentūras Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
20. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
21. Atbildes uz iesūtītajiem jautājumiem tiks nosūtītas elektroniski jautājuma uzdevējam.
22. Tehniskais atbalsts par projekta iesnieguma aizpildīšanu Projektu portāla e-vidē tiek sniegts aģentūras oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
23. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/4-2-4-1-k-2>.
24. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
25. Saskaņā ar Likuma 26. pantu aģentūra ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi aģentūrai nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un aģentūra ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai aģentūra pieņemtu tai labvēlīgu lēmumu.

**Pielikumi:**

|  |  |
| --- | --- |
| 1. pielikums | “Projektu iesniegumu vērtēšanas kritēriji un to piemērošanas metodika” uz 37 lapām; |
| 2. pielikums | “Prasmju fonda konceptuālais apraksts  20\_\_. – 20\_\_. gadam” uz 5 lapām; |
| 3. pielikums | “Projekta iesniedzēja dalībnieku un to biedru (ja attiecināms) saraksts” uz 1 lapas; |
| 4. pielikums | “Prasmju fonda konceptuālajā aprakstā norādīto komersantu saraksts” uz 1 lapas; |
| 5. pielikums | “Prasmju fonda konceptuālajā aprakstā norādītā komersanta apliecinājums par dalību projektā un privātā līdzfinansējuma pieejamību projekta īstenošanai (ja attiecināms)” uz 1 lapas; |
| 6. pielikums | “Projekta iesniedzēja apliecinājums” uz 2 lapām; |
| 7. pielikums | “Sadarbības partnera apliecinājums par dalību projektā” uz 1 lapas; |
| 8. pielikums | “Iesniegums *de minimis* atbalsta piešķiršanai” uz 1 lapas; |
| 9.pielikums | “Projektu iesniegumu vērtēšanai nepieciešamo ekspertu atlase un sadarbības ar ekspertiem kārtība” uz 3 lapām; |
| 10. pielikums | “Līguma par Eiropas Savienības fonda projekta īstenošanu [[6]](#footnote-7) projekts” uz 31 lapas |

*D. Meiere-Auziņa, 28559534*

1. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: [*https://eur-lex.europa.eu/legal-content/lv/TXT/?uri=CELEX%3A32024R2509*](https://eur-lex.europa.eu/legal-content/lv/TXT/?uri=CELEX%3A32024R2509) [↑](#footnote-ref-2)
2. Valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri ar filiāli saistītās darbībās. [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-4)
4. Valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri darbībās, kas saistītas ar filiāli. [↑](#footnote-ref-5)
5. Ministru kabineta 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-6)
6. Līgums par projekta īstenošanu tiek parakstīts Projektu portālā un netiek noformēts atsevišķa elektroniska dokumenta formā. Nolikuma pielikumā pievienota Līguma par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi. [↑](#footnote-ref-7)